KOMISIJAS ZIŅOJUMS EIROPAS PARLAMENTAM UN PADOMEI Eiropas Savienībā autotransportam izmantotā benzīna un dīzeļdegvielas kvalitāte: desmitais gada ziņojums (pārskata gads — 2011.) /* COM/2013/0458 final */





KOMISIJAS ZIŅOJUMS EIROPAS PARLAMENTAM UN PADOMEI Eiropas Savienībā autotransportam izmantotā benzīna un dīzeļdegvielas kvalitāte: desmitais gada ziņojums (pārskata gads — 2011.) 1. Ievads Ziņojumā ir apvienoti vienpadsmitajā gadā dalībvalstu iesniegtie pārskati saskaņā ar Direktīvu 98/70/EK[1] (turpmāk — „direktīva”), apkopojot informāciju par benzīna un dīzeļdegvielas kvalitāti ES 2011. gadā. Eiropas Savienībā pārdotajam benzīnam un dīzeļdegvielai minētajā direktīvā ir ietvertas specifikācijas: pirmā stājās spēkā 2000. gada 1. janvārī, otrā — 2005. gada 1. janvārī un trešā — 2009. gada 1. janvārī, ar kuru tika noteikts, ka ES automobiļu degvielas sēra satura robežvērtība ir 10 ppm. Papildu prasības ir noteiktas Eiropas standartā EN 14274:2003 par degvielas kvalitātes monitoringa sistēmām (FQMS), kas saskaņā ar Direktīvu 2003/17/EK tika pieprasītas, sākot no 2004. gada. Saskaņā ar minēto direktīvu dalībvalstīm līdz 2002. gada 30. jūnijam bija jāiesniedz pirmais pārskats par iepriekšējo kalendāro gadu (t. i., 2001. gadu). Direktīvā arī noteikts, ka dalībvalstis sniedz kopsavilkuma pārskatus par to teritorijā pārdotās degvielas kvalitāti. Sākotnējais pārskata formāts tika noteikts Komisijas 2002. gada 18. februāra Lēmumā 2002/159/EK[2]. Direktīvas prasības tika mainītas, ieviešot jaunas degvielas specifikācijas un prasības pārskatu sniegšanai. Visas dalībvalstis saņem katru gadu atjauninātu pārskata veidni, lai nodrošinātu, ka tajā tiek ietverta visa vajadzīgā informācija, kas ļauj veikt Eiropas mēroga analīzi un degvielas kvalitātes uzraudzības rezultātu salīdzinājumu. Minētā veidne atbilst Komisijas Lēmuma 2002/159/EK prasībām, un Komisija to katru gadu pārskata un apstiprina. Visām dalībvalstīm 2011. gadā bija jāievēro degvielas specifikācijas, kurās noteikts, ka automobiļu degvielā sēra saturam jābūt mazākam par 10 ppm. Dalībvalstis turklāt ir sākušas sniegt pārskatus par degvielu, kurai pievienots etanols, kas saskaņā ar grozošo Direktīvu 2009/30/EK ir obligāta prasība pārskatu sniegšanai no 2011. gada 1. janvāra. Divas dalībvalstis (Polija un Vācija) nebija iesniegušas savus pārskatus norādītajā formātā. Nīderlande nebija izmantojusi veidni sākotnēji iesniegtajā pārskatā, bet pēc pieprasījuma tas tika izdarīts. Pārskata iesniegšanas termiņā (līdz 30. jūnijam) tika iesniegts 21 no 27 FQMS gada pārskatiem, četri pārskati tika saņemti mazāk nekā vienu mēnesi vēlāk, un divi pārskati tika iesniegti laikā, bet tie bija jāpārveido standarta veidnes formātā. Salīdzinot ar 2010. gadu un 2009. gadu, ir vērojams uzlabojums noteiktajā termiņā saņemto pārskatu ziņā. 2. Degvielas pārdošana Eiropā Eiropas Savienībā 2011. gadā dīzeļdegvielas pārdošana ievērojami pārsniedza benzīna pārdošanu, attiecīgi 245 227 miljoni litru dīzeļdegvielas salīdzinājumā ar 116 893 miljoniem litru visu benzīna veidu kopā. Attiecībā uz benzīna pārdošanu benzīna marka POS 91 turpina zaudēt savu tirgus daļu un pašlaik tiek pārdota mazos apjomos; 2011. gadā tika pārdoti tikai 645 miljoni litru šīs degvielas. Kopumā tika pārdots 9196 miljoni litru benzīna POS 98, savukārt benzīns POS 95 veidoja lielāko daļu no benzīna pārdošanas apjoma — 107 052 miljonus litru. Attiecībā uz dīzeļdegvielas pārdošanu dīzeļdegviela B7 ar pārdotajiem 121 545 miljoniem litru veido lielāko pārdošanas apjoma daļu. Dīzeļdegviela B5 un parastā dīzeļdegviela tika pārdota aptuveni uz pusi mazāk (attiecīgi 64 523 miljoni litru un 58 498 miljoni litru). 1. attēlā parādītas dažādu degvielas veidu pārdošanas atšķirības Eiropā. 1. attēls. ES pārdotās degvielas sadalījums pēc degvielas veida 2011. gadā Benzīns Dīzeļdegviela || || Miljoni litru || Bezsvina benzīns <10 ppm S || Dīzeļdegviela < 10ppm S || || || min. POS=91 || || || min. POS=95 || || || POS 95=<POS<98 || || || POS>=98 || || || Dīzeļdegviela || || || min. POS=91 E5 || || || min. POS=95 E5 || || || POS 95=<POS<98 E5 || || || POS>=98 E5 || || || Dīzeļdegviela B5 || || || min. POS=91 E10 || || || min. POS=95 E10 || || || POS 95=<POS<98 E10 || || || POS>=98 E10 || || || Dīzeļdegviela B7 || || || min. POS=91 E+ || || || min. POS=95 E+ || || || POS 95=<POS<98 E+ || || || POS>=98 E+ || || || Dīzeļdegviela B+ Kopējais ES degvielas pārdošanas apjoms 2011. gadā un iepriekšējos gados ir parādīts 2. attēlā. Degvielas pārdošanas apjoms 2011. gadā bija līdzīgs pārdošanas apjomam 2010. gadā, samazinoties gan benzīna (samazinājums par 4338 miljoniem litru), gan dīzeļdegvielas (samazinājums par 1614 miljoniem litru) pārdošanas apjomam, tādējādi veidojot kopējo pārdotās automobiļu degvielas samazinājumu par 5952 miljoniem litru. 2. attēls. ES 2001.‑2011. gadā pārdotās degvielas sadalījums pēc degvielas veida Gads || || Miljoni litru || || || || Dīzeļdegviela || || || || || || Benzīns || || || || || || * 2003.–2005. gada periodā nav Francijas datu, jo tā neiesniedza pārskatus. 2007.–2009. gada periodā nav Luksemburgas datu, un 2006. un 2009. gadā nav Maltas datu, jo netika iesniegti pārskati. Turklāt 2004. un 2007. gadā ES paplašinājās no 15 dalībvalstīm līdz 27 dalībvalstīm. 3. Degvielas pieejamība 2011. gadā Viens no 2011. gada galvenajiem faktoriem ir tas, ka benzīns POS 91 ir gandrīz izzudis no tirgus un to pārdod tikai četrās valstīs, kopējam pārdošanas apjomam veidojot 645 miljonus litru. 1. tabulā sniegts ES 27 dalībvalstīs pārdotās degvielas sadalījums un daudzums pa dalībvalstīm un pēc degvielas veida. 1. tabula. Degvielas pārdošanas apjoma sadalījums pēc degvielas veida ES 27 dalībvalstīs 2011. gadā Degvielas veids || Benzīna pārdošanas apjoms (miljoni litru) || Dīzeļdegvielas pārdošanas apjoms (miljoni litru) Dalībvalsts || min. POS=91 || min. POS=95 || min. POS=98 || POS ≥98 || Benzīns kopā || Dīzeļdegviela kopā Austrija || 48 || - || 2274 || 56 || 2378 || 7248 Beļģija || - || 1405 || - || 355 || 1760 || 8738 Bulgārija || - || 763 || 3 || 39 || 805 || 2184 Kipra || - || 473 || - || 38 || 511 || 391 Čehijas Republika || 30 || 2342 || - || 39 || 2411 || 4820 Dānija || 390 || 1596 || 2 || - || 1988 || 3249 Igaunija || - || 387 || 20 || - || 407 || 678 Somija || - || 1035 || - || 1127 || 2162 || 2872 Francija || - || 8397 || - || 1988 || 10 385 || 40 327 Vācija || 177 || - || 23 100 || 3261 || 26 538 || 39 417 Grieķija || - || 4268 || 90 || 143 || 4501 || 2628 Ungārija || - || 1651 || - || 42 || 1693 || 3293 Īrija || - || 1856 || - || - || 1856 || 2675 Itālija1 || - || 11 678 || - || - || 11 678 || 30 231 Latvija || - || - || 310 || 24 || 334 || 807 Lietuva || - || 336 || - || 7 || 343 || 1225 Luksemburga || - || 378 || - || 92 || 470 || 2054 Malta || - || - || 99 || - || 99 || 105 Nīderlande || - || 5625 || 71 || - || 5696 || 7783 Polija || - || 4964 || - || 412 || 5376 || 14 905 Portugāle || - || - || 1538 || 139 || 1677 || 5505 Rumānija || - || - || 1748 || 161 || 1909 || 4149 Slovākija || - || 706 || - || 12 || 718 || 1263 Slovēnija || - || - || 83 || 653 || 736 || 1580 Spānija || - || - || 6559 || 608 || 7167 || 26 712 Zviedrija || - || 4223 || 152 || - || 4375 || 5324 AK || - || 18 157 || 763 || - || 18 920 || 25 064 1: Itālijas iesniegtie dati sakrīt ar 2010. gadā iesniegtajiem datiem, kas var radīt šaubas par šo datu pareizību. Daži vispārēji apsvērumi. · Dīzeļdegviela veido lielāko tirgus daļu visās dalībvalstīs, izņemot divas: Grieķiju, kurā benzīna pārdošana veido 63,1 % no kopējā degvielas pārdošanas apjoma, un Kipru — 56,6 % no kopējā degvielas apjoma. · Beļģijas dati savukārt liecina par vislielāko atkarību no dīzeļdegvielas — tās pārdošanas apjoms veido 83,2% no tirgus daļas, kas ir proporcionāli lielākā daļa salīdzinājumā ar visām pārējām dalībvalstīm. · Visvairāk degvielas 2011. gadā tika pārdots Vācijā — 18,2 % no ES kopējā degvielas pārdošanas apjoma, un valstī benzīna un dīzeļdegvielas pārdošanas apjoms veidoja attiecīgi 40,2 % un 59,8 % no kopējā degvielas pārdošanas apjoma. Otrs lielākais tirgus Eiropas Savienībā bija Francija — 14,0 % no ES kopējā degvielas pārdošanas apjoma, un valstī benzīna un dīzeļdegvielas pārdošanas apjoms veidoja attiecīgi 20,5 % un 79,5 % no kopējā degvielas pārdošanas apjoma. Trešais lielākais ES tirgus bija AK, pārdošanas apjomam veidojot 12,1 % no ES kopējā degvielas pārdošanas apjoma, un valstī benzīna un dīzeļdegvielas pārdošanas apjoms veidoja attiecīgi 43 % un 57 % no kopējā degvielas pārdošanas apjoma. · Degvielas E10 izplatība tirgū joprojām ir maza; to patlaban pārdod tikai trijās valstīs (Vācijā, Francijā un Somijā). 4. Degvielas kvalitātes uzraudzība 2011. gadā 4.1. Dažādās dalībvalstīs izmantoto sistēmu apraksts Eiropas Savienībā FQMS īstenošanai ir izmantotas vairākas atšķirīgas pieejas, lai gan ar katru gadu konsekvence dalībvalstu starpā ir nedaudz uzlabojusies. Izmantotās pieejas ir dažādas: sākot no tām, kas pamatotas uz Eiropas standartu EN 14274[3], ņemot paraugus vairākās degvielas mazumtirdzniecības vietās, līdz pat valstu sistēmām. Direktīvā ir paredzēta iespēja izmantot alternatīvas uzraudzības sistēmas ar nosacījumu, ka šādas sistēmas nodrošina tikpat ticamus rezultātus kā standarts EN 14274, lai gan nav noteikti kritēriji šo rezultātu novērtēšanai. Tas rada šaubas, vai pastāvošās sistēmas, kas nav pamatotas uz standartu EN 14274, atbilst šiem kritērijiem. Lielākā daļa dalībvalstu 2011. gadā bija iesniegušas papildu informāciju par izraudzīto uzraudzības sistēmu (ja tiek izmantots standarta EN 14274 statistiskais modelis) vai par izraudzīto valsts uzraudzības sistēmu. No 27 dalībvalstu 2011. gadā izmantotajām degvielas kvalitātes uzraudzības sistēmām: · piecās tika izmantots standarta EN 14274 statistiskais modelis A (Austrija, Grieķija, Itālija, Somija un Spānija); · piecās tika izmantots standarta EN 14274 statistiskais modelis B (Bulgārija, Francija, Polija, Rumānija un Vācija); · deviņās tika izmantots standarta EN 14274 statistiskais modelis C (Čehijas Republika, Igaunija, Īrija, Kipra, Lietuva, Portugāle, Slovākija, Slovēnija un Ungārija); · pārējās astoņās dalībvalstīs tika izmantota valsts uzraudzības sistēma. 4.2. Paraugu ņemšana un ziņošana Viens no degvielas kvalitātes noteikšanas pamataspektiem ir degvielas paraugu ņemšanas veids. Paraugu ņemšana jāveic saskaņā ar standarta EN 14274 prasībām. Šajā standartā ir norādīts paraugu skaits, paraugu ņemšanas vieta un ziņošana par tiem dalībvalstu degvielas kvalitātes pārskatos. Standartā arī ir noteikts minimālais paraugu skaits katrai degvielas markai katrā ziemas un katrā vasaras periodā. Šā ziņojuma 2. tabulā ir sniegti dati par paraugu ņemšanu un ziņošanu 2011. gadā katrā dalībvalstī. Kopējais minimālais vajadzīgo paraugu skaits ir aprēķināts, ja dalībvalsts ir izmantojusi statistisko modeli, kā izklāstīts standartā EN 14274, kurā katram modelim (A, B un C) minimālās paraugu prasības ir zināmas. Šā ziņojuma 2. tabulā ir sniegts arī kopējā paraugu skaita sadalījums un dati par paraugu ņemšanu uzpildes stacijās. Visas dalībvalstis, izņemot Vāciju, bija iesniegušas datus par minēto sadalījumu 2011. gadā. Vācija iesniedza rezultātus, kas iegūti, ņemot paraugus saskaņā ar divām atšķirīgām metodēm, bet nenorādīja kopējo paņemto paraugu skaitu (jo daži paraugi tika testēti, izmantojot abas metodes, bet daži — tikai vienu), tāpēc nav iespējams noteikt atbilstību paraugu skaitam. Standartā EN 14274 ir noteikts, ka minimālais paraugu skaits ir jāņem degvielas izplatīšanas objektos, kas definēti kā „mazumtirdzniecības vai komerciāli objekti, kur degvielu uzpilda autotransporta līdzekļos izmantošanai dzinējiekārtās”. Tāpēc, aprēķinot minimālo paraugu ņemšanas prasību izpildi, paraugus, kas ņemti degvielas sadales termināļos vai naftas pārstrādes rūpnīcās, skaita kopā ar degvielas uzpildes stacijās ņemtajiem paraugiem. Dalībvalstīs 2011. gadā ir vērojami uzlabojumi FQMS un paraugu ņemšanas procesos, piemēram, Dānijā, kurā tiek īstenota jauna sistēma atbilstīgi direktīvas prasībām. Salīdzinājumā ar 2010. gadu 2011. gadā ir samazinājusies atsevišķu testēto paraugu neatbilstība benzīna standartam EN 228; tāpat ir samazinājusies neatbilstība dīzeļdegvielas standartam EN 590. Klimata politikas ĢD mājas lapā var iepazīties ar pilnīgu ziņojumu „ES degvielas kvalitātes uzraudzība — 2011. gada kopsavilkuma ziņojums — Galīgais ziņojums Eiropas Komisijas Klimata politikas ģenerāldirektorātam”. 2. tabula. Dalībvalstu paraugu ņemšanas un ziņošanas kopsavilkums saistībā ar Direktīvas 98/70/EK un Eiropas standarta EN 14274 prasībām Dalībvalsts || FQMS modelis (1) || Lielums(2) || Atsevišķi vasara/ziema (3) || Paraugu skaits katrai markai katrā periodā (4) || Kopējais vajadzīgais paraugu skaits (5) || Paņemtie paraugi (6) || DUS ņemtie paraugi (7) || Paraugu atbilstība (8) Benz. || Dīzeļd. || Benz. || Dīzeļd. || Benz. || Dīzeļd. || Benz. || Dīzeļd. Austrija || AT || A || M || ü || 50 || 104 || 100 || 153 || 150 || 153 || 150 || ü || ü Beļģija || BE || V || M || ü || (50) || (200) || (100) || 2006 || 5325 || 2006 || 5325 || (ü) || (ü) Bulgārija || BG || B || M || ü || 100 || 410 || 200 || 473 || 496 || 461 || 482 || ü || ü Kipra || CY || C || M || ü || 50 || 108 || 100 || 233 || 140 || 233 || 140 || ü || ü Čehijas Republika || CZ || C || M || ü || 50 || 102 || 104 || 944 || 955 || 944 || 1015 || ü || ü Dānija || DK || V || M || ü || (50) || (200) || (100) || 41 || 21 || 41 || 9 || (×) || (×) Igaunija || EE || C || M || ü || 50 || 104 || 100 || 350 || 210 || 350 || 210 || ü || ü Somija || FI || A || M || ü || 50 || 200 || 100 || 224 || 126 || 224 || 126 || ü || ü Francija || FR || B || L || ü || 200 || 800 || 400 || 487 || 420 || 395 || 420 || × || ü Vācija || DE || B || L || ü || 200 || 802 || 400 || 520 || 363 || 0 || 0 || × || × Grieķija || EL || A || M || ü || 50 || 106 || 100 || 112 || 100 || 33 || 20 || × || × Ungārija || HU || C || M || ü || 50 || 102 || 100 || 120 || 120 || 120 || 120 || ü || ü Īrija || IE || C || M || ü || 50 || 100 || 100 || 149 || 136 || 94 || 97 || × || × Itālija || IT || A || L || ü || 100 || 200 || 200 || 200 || 200 || 200 || 200 || ü || ü Latvija || LV || V || M || ü || (50) || (108) || (200) || 202 || 307 || 173 || 160 || (ü) || (ü) Lietuva || LT || C || M || ü || 50 || 102 || 100 || 104 || 100 || 92 || 91 || × || × Luksemburga || LU || V || M || ü || (50) || (200) || (100) || 89 || 98 || 81 || 98 || (×) || (×) Malta || MT || V || M || ü || (50) || (100) || (100) || 32 || 27 || 21 || 18 || (×) || (×) Nīderlande || NL || V || M || ü || (50) || (100) || (100) || 100 || 100 || 100 || 100 || (ü) || (ü) Polija || PL || B || M || ü || 200 || 216 || 206 || 265 || 295 || 265 || 295 || ü || ü Portugāle || PT || C || M || ü || 50 || 108 || 100 || 254 || 122 || 200 || 100 || ü || ü Rumānija || RO || B || M || ü || 100 || 216 || 200 || 224 || 222 || 224 || 222 || ü || ü Slovākija || SK || C || M || ü || 50 || 102 || 100 || 155 || 123 || 155 || 123 || ü || ü Slovēnija || SI || C || M || ü || 50 || 200 || 100 || 145 || 178 || 142 || 115 || × || ü Spānija || ES || A || L || ü || 100 || 216 || 200 || 634 || 330 || 0 || 0 || × || × Zviedrija || SE || V || M || ü || (50) || (104) || (100) || 672 || 756 || 0 || 0 || (×) || (×) AK || UK || V || L || ü || (100) || (208) || (200) || 1369 || 2298 || 68 || 65 || (×) || (×) # || Sleja || Paskaidrojumi (1) FQMS modelis || V = Valsts degvielas kvalitātes uzraudzības sistēma (FQMS) A = EN 14274 Statistiskais modelis A B = EN 14274 Statistiskais modelis B C = EN 14274 Statistiskais modelis C (2) Lielums — valsts lielums || M = Maza (kopējais automobiļu degvielas pārdošanas apjoms < 15 miljoni tonnu gadā) L = Liela (kopējais automobiļu degvielas pārdošanas apjoms > 15 miljoni tonnu gadā) (3) Atsevišķi vasara/ziema? || P Pārskats atsevišķi par vasaru un ziemu O norāda, ka ir sniegts tikai pārskats par visa gada paraugu rezultātiem. (4) Paraugu skaits katrai markai katrā periodā || EN 14274 — paraugu ņemšanas prasības ir samazinātas tām markām, kuras veido mazāk nekā 10 % no kopējā pārdošanas apjoma. Attiecībā uz dalībvalstīm, kurās izmanto valsts FQMS, paredzētie paraugu minimālā skaita ekvivalenti (pamatojoties uz degvielas pārdošanu) ir norādīti iekavās (). (5) Kopējais vajadzīgais paraugu skaits || EN 14274 kopējais minimālais vajadzīgo paraugu skaits aprēķināts saskaņā ar FQMS modeli un valsts lielumu. Minimālais vajadzīgo paraugu skaits jāņem „no izmantošanas punkta” degvielas izplatīšanas objektos. Attiecībā uz dalībvalstīm, kurās izmanto valsts FQMS, paredzētie paraugu minimālā skaita ekvivalenti (pamatojoties uz degvielas pārdošanu) ir norādīti iekavās (). (6) Paņemtie paraugi || Kopējais paņemto paraugu skaits katram degvielas veidam visos objektos (degvielas uzpildes stacijās, termināļos un naftas pārstrādes rūpnīcās). (7) DUS ņemtie paraugi || Kopējais paraugu skaits, kas paņemti DUS; degvielas izplatīšanas objektos (valsts un komerciālos). Pārskats ir sniegts atsevišķi standarta pārskata veidnē; DUS ņemto paraugu neatbilstība paņemto paraugu kopskaitam radusies dēļ atšķirībām sākotnēji iesniegtajā pārskatā (jo īpaši Francijai un Čehijas Republikai, kur DUS ņemto paraugu skaits ir lielāks par paņemto paraugu skaitu). (8) Paraugu atbilstība || ü norāda uz atbilstību standarta EN 14274 prasībām par vajadzīgo paraugu skaitu, un × norāda uz neatbilstību. Jāņem vērā, ka tā ir visu degvielas marku paraugu skaita vispārējā atbilstība; sk. dalībvalsts ziņojumu par paraugu skaita atbilstību katrai degvielas markai atsevišķi. Ja izmantota valsts FQMS, iekavās () ir norādīta paredzamā atbilstība, lai norādītu līdzvērtību standartam EN 14274. Ja dalībvalsts nav iesniegusi sadalījumu pa paraugu ņemšanas vietām, paraugu skaita atbilstību nav iespējams novērtēt. || Benz. || Benzīns || Dīzeļd. || Dīzeļdegviela || || || 5. Atbilstība direktīvas robežvērtībām 5.1. Pārskati par benzīnu Lielākā daļa dalībvalstu 2011. gadā bija iesniegušas pilnīgu informāciju par benzīna paraugu atbilstību. Lai noteiktu atbilstību, ir jāzina, kāda testēšanas metode tika izmantota noteiktu parametru testēšanā (jo reproducējamības un pielaides līmenis atšķiras atkarībā no testēšanas metodes). Ir paredzēts, ka dalībvalstis šo informāciju sniedz pārskatu veidnēs — lai gan tā nav obligāta ziņošanas daļa, tā tomēr ir būtiska, lai varētu noteikt atbilstības līmeni. 2011. gadā Eiropas Savienībā specifikācijai visbiežāk neatbilda turpmāk norādītie parametri. · Tvaika spiediens vasaras periodā 2011. gadā tika pārsniegts 106 gadījumos. Visticamāk, daudzi no minētajiem gadījumiem radās saistībā ar pārejas periodiem, kad piegādātāji veic vasaras specifikācijas degvielas nomaiņu pret ziemas specifikācijas degvielu un otrādi. · Kopumā 2011. gadā specifikācijai neatbilda 38 POS/MOS paraugi. Dažas dalībvalstis nebija iesniegušas pilnīgu informāciju par paraugiem, kuri neatbilda pielaides robežvērtībām. 5.2. Pārskati par dīzeļdegvielu Dažas dalībvalstis 2011. gadā nebija iesniegušas pilnīgu informāciju par paraugiem, kuri neatbilda pielaides robežvērtībām. No sešiem 2011. gadā testētajiem dīzeļdegvielas parametriem specifikācijām neatbilda šādi parametri: · maksimālais sēra saturs 10 ppm bija pārsniegts kopumā 126 paraugiem. Tomēr vidējais sēra satura rādītājs visās dalībvalstīs bija zemāks par obligāto robežvērtību 10 ppm, saglabājoties 5,8 ppm līmenī; · kopumā 19 testētie paraugi bija neatbilstīgi specifikācijā noteiktajām destilācijas robežvērtībām. 5.3. Kopsavilkums Šā ziņojuma 3. tabulā sniegts kopsavilkums par to, kā dalībvalstis 2011. gadā ir izpildījušas direktīvu attiecībā uz paraugu analīžu rezultātu atbilstību pielaides robežvērtībām un ziņojumu formu un saturu. Direktīvā, veicot grozījumus, tika iekļauta šāda daļa: „Dalībvalstis nosaka sankcijas, kas piemērojamas, ja ir pārkāpti valstu noteikumi, kuri pieņemti, ievērojot šo direktīvu. Sankcijām jābūt iedarbīgām, samērīgām ar nodarījumu un jāattur no pārkāpumiem.” Dažas dalībvalstis bija sniegušas skaidrojumu par valsts iestāžu veiktajām korektīvajām darbībām un noteiktajām sankcijām, ja tika konstatēta paraugu neatbilstība specifikācijām. Minētā piezīme un pārējās piezīmes attiecībā uz dalībvalstu uzraudzības sistēmām ir izceltas un sīkāk paskaidrotas šā ziņojuma sadaļās, kas veltītas katrai dalībvalstij. Kopumā no 10 257 benzīna paraugiem, kas testēti 2011. gadā, 211 gadījumos tika konstatēta neatbilstība specifikācijās noteiktajām pielaides robežvērtībām attiecībā uz vienu vai vairākiem parametriem, veidojot neatbilstības īpatsvaru 2,0 % apmērā. No 13 718 dīzeļdegvielas paraugiem, kuri 2011. gadā tika testēti attiecībā uz 6 obligātajiem parametriem, 203 paraugi neatbilda noteiktajām robežvērtībām, veidojot 1,5 % no pārskatos ietvertajiem paraugiem. Specifikācijām neatbilstīgo paraugu skaita īpatsvars ir atkarīgs no paņemto paraugu skaita, kas savukārt ir atkarīgs no pārdotās degvielas apjoma un piegādes avotiem (katrā dalībvalstī). Tomēr, ņemot vērā, ka ir dalībvalstis, kurās izmanto valsts sistēmas, kam, iespējams, nevar pierādīt līdzvērtību A, B vai C statistiskajiem modeļiem, un kurās izmanto statistiskos modeļus, kas, iespējams, nav vispiemērotākie, ir jāapskata arī neatbilstību īpatsvars Eiropas Savienībā atkarībā no apjoma un paraugu skaita. 3. tabula. Kopsavilkums par dalībvalstu 2011. gada ziņojumu atbilstību || Dalībvalsts || Neatbilstība robežvērtībām prasībām neatbilstīgie paraugi (NC) / kopējais paraugu skaits || Nepilnīgs ziņojums nemērīti parametri (NM) / kopā || Ziņošanas termiņš nokavēts || || (1) || (2) || (3) || || Benzīns || Dīzeļdegviela || Benzīns || Dīzeļdegviela || || || NC || Kopā || NC || Kopā || NM || Kopā || NM || Kopā || (mēneši) || AT || 6 || 153 || 8 || 150 || 0 || 19 || 0 || 6 || <1 mēnesis || BE || 70 || 2006 || 89 || 5325 || 1 || 19 || 0 || 6 || Termiņā || BG || 27 || 473 || 19 || 496 || 5 || 19 || 0 || 6 || Termiņā || CY || 21 || 233 || 6 || 140 || 0 || 19 || 0 || 6 || Termiņā || CZ || 22 || 944 || 19 || 955 || 0 || 19 || 1 || 6 || Termiņā || DK || 0 || 41 || 0 || 21 || 0 || 19 || 0 || 6 || Termiņā || EE || 9 || 350 || 0 || 210 || 0 || 19 || 0 || 6 || Termiņā || FI || 1 || 224 || 0 || 126 || 1 || 19 || 1 || 6 || Termiņā || FR || 17 || 487 || 39 || 420 || 0 || 19 || 0 || 6 || Termiņā || DE || 3 || 520 || 7 || 363 || 1 || 19 || 0 || 6 || <2 mēneši || EL || 0 || 112 || 0 || 100 || 1 || 19 || 0 || 6 || <1 mēnesis || HU || 4 || 120 || 1 || 120 || 1 || 19 || 0 || 6 || Termiņā || IE || 1 || 149 || 1 || 136 || 0 || 19 || 0 || 6 || Termiņā || IT || 0 || 200 || 0 || 200 || 7 || 19 || 0 || 6 || Termiņā || LV || 0 || 202 || 0 || 307 || 0 || 19 || 0 || 6 || <1 mēnesis || LT || 0 || 104 || 0 || 100 || 1 || 19 || 0 || 6 || Termiņā || LU || 5 || 89 || 1 || 98 || 1 || 19 || 0 || 6 || Termiņā || MT || 5 || 32 || 3 || 27 || 1 || 19 || 0 || 6 || Termiņā || NL || 0 || 100 || 0 || 100 || 1 || 19 || 1 || 6 || Termiņā || PL || 5 || 265 || 2 || 295 || 1 || 19 || 2 || 6 || Termiņā || PT || 5 || 254 || 2 || 122 || 0 || 19 || 0 || 6 || Termiņā || RO || 1 || 224 || 0 || 222 || 1 || 19 || 0 || 6 || Termiņā || SK || 3 || 155 || 4 || 123 || 1 || 19 || 0 || 6 || Termiņā || SI || 0 || 145 || 2 || 178 || 1 || 19 || 1 || 6 || Termiņā || ES || 0 || 634 || 0 || 330 || 0 || 19 || 0 || 6 || <1 mēnesis || SE || 1 || 672 || 0 || 756 || 8 || 19 || 1 || 6 || Termiņā || UK || 5 || 1369 || 0 || 2298 || 0 || 19 || 0 || 6 || Termiņā || Valstu skaits || || || || || 27 || || || || (1) Neatbilstība robežvērtībām (95 % ticamības robeža) || Ja iesniegto ziņojumu dati ir nepilnīgi, nav iespējams pārliecināties, vai visi paraugi ir atbilduši robežvērtībām. Gadījumos, kad no iesniegtajiem datiem nav bijis iespējams noteikt robežvērtības pārsniegušo paraugu skaitu, simbols „>” nozīmē, ka ir norādīts minimālais robežvērtības pārsniegušo paraugu skaits, kas var būt arī lielāks. || (2) Nepilnīgs ziņojums || Daži parametri var būt testēti mazākam paraugu skaitam, bet, lai pareizi novērtētu degvielas kvalitāti, paraugi jāņem visiem parametriem. Dalībvalstīm skaidri jānorāda, kad iegūti paraugu rezultāti, un jāsniedz šie rezultāti. || (3) Ziņošanas termiņš nokavēts || Direktīvā 98/70/EK ir noteikts, ka dalībvalstīm jāiesniedz uzraudzības pārskati ne vēlāk kā katra gada 30. jūnijā. || Cita svarīga katras dalībvalsts tirgū pieejamās degvielas kvalitātes novērtējuma daļa ir atbilstība konkrētiem rādītājiem, kas ir jāpārbauda. Patlaban dažās dalībvalstīs šajā jautājumā ir vērojamas novirzes. Pilnīgajā 2011. gada ziņojumā „ES degvielas kvalitātes uzraudzība — 2011. gada kopsavilkuma ziņojums — Galīgais ziņojums Eiropas Komisijas Klimata politikas ģenerāldirektorātam” tabulā, kurā sniegts kopsavilkums par dalībvalstu nepaziņotajiem rādītājiem attiecībā uz katru degvielas marku, ir norādīts nepārbaudīto rādītāju skaits katrai dalībvalstij. Pat ja uzskata, ka šī situācija neietekmē kopējo degvielas kvalitātes novērtējumu Eiropā, tā tomēr 2012. gadā ir jāuzlabo. 6. Secinājumi Degvielas kvalitāte ir cieši saistīta gan ar CO2 emisijām, gan ar gaisa kvalitāti, turklāt no tās ir atkarīgs, cik sarežģīti un dārgi autoražotājiem ir ievērot piesārņotājvielu un siltumnīcefekta gāzu emisiju ierobežojumus. Degvielas kvalitātes uzraudzības 2011. gada dati liecina, ka benzīns un dīzeļdegviela kopumā atbilst Direktīvā 98/70/EK noteiktajām specifikācijām, un ir konstatēts ļoti maz pārkāpumu. Pārskatot standartu EN 14274, dalībvalstīm tiks nodrošināts papildu skaidrojums, kas radīs lielāku to datu saskaņotību, kuri pieejami dažādu degvielas kvalitātes rādītāju novērtēšanai. Dalībvalstis arī ir centušās uzlabot izpratni par pārskatu sniegšanas prasībām un savām degvielas kvalitātes uzraudzības sistēmām. Ņemot vērā, ka pārkāpumu ir samērā maz un vairākums dalībvalstu veic pasākumus, lai no tirdzniecības izņemtu prasībām neatbilstīgu degvielu, Komisijai nav informācijas par to, ka minētā robežvērtību pārsniegšana būtu nelabvēlīgi ietekmējusi transportlīdzekļu emisijas vai dzinēju darbību. Tomēr Komisija mudina dalībvalstis arī turpmāk veikt pasākumus, lai nodrošinātu pilnīgu atbilstību noteiktajām specifikācijām un tādējādi turpmāk nepieļautu šādu problēmu rašanos. [1] OV L 350, 28.12.1998., 58. lpp. [2] OV L 53, 23.2.2002., 30. lpp. [3] EN 14274:2003 – Automobiļu degvielas – Benzīna un dīzeļdegvielas kvalitātes novērtēšana – Degvielas kvalitātes monitoringa sistēma (FQMS).